कहानी असम के एक बड़े गांव दिसांगमुख में केंद्रित है। यहां पांच बस्तियां हैं। अली सीगा की मीरा बस्ती, अली सीगा की मुसलमान बस्ती, बलमा, चितालिया और जेलगांव। अली सीगा की दोनों बस्तियों को कुछ लोग एक ही मानते हैं। जेलगांव में बांस के टट्टरों को खड़ा करके अंग्रेजों ने कभी एक कामचलाऊ जेल बनाई थी। बाद में पक्की और स्थायी जेल बन जाने पर उस स्थान को गांव के रूप में विकसित किया गया और उसकी पुरानी पहचान के अनुरूप ही उसे जेलगांव कहा गया।